
	ANAΡΤΗΤΕΑ ΣΤΟ ΔΙΑΔΙΚΤΥΟ

Λευκάδα   2  Ιουνίου 2023
Αριθμ. Πρωτ: 13337


ΘΕΜΑ: Τροποποίηση - συμπλήρωση της υπ΄αριθ. 165/04-01-2023 απόφασης Δημάρχου περί ορισμού Αντιδημάρχων - αναπλήρωσης Δημάρχου. 

AΠΟΦΑΣΗ

Ο ΔΗΜΑΡΧΟΣ ΛΕΥΚΑΔΑΣ

          Έχοντας υπόψη:


1. Τις διατάξεις του άρθρου 58 του Ν. 3852/2010 «Αρμοδιότητες του δημάρχου» 

2. Τις διατάξεις του άρθρου 59 του Ν. 3852/2010 «Αντιδήμαρχοι»
3. Την υπ΄αριθ. 165/04.01.2023 (ΑΔΑ: 9Ν88ΩΛΙ-Δ27) Απόφαση Δημάρχου περί ορισμού Αντιδημάρχων-αναπλήρωση Δημάρχου.

4. Τις υπ΄αριθ. 6502/31.03.2023, 8621,8622, 8623,8624/20.04.2023 αποφάσεις Δημάρχου (ΦΕΚ 1052/Γ΄/20.04.2023 & 1276/Γ΄/09.05.2023 αντίστοιχα) περί διορισμού μόνιμων υπαλλήλων μέσω του προγράμματος «Βοήθεια στο Σπίτι» σε κενές οργανικές θέσεις στο Δήμο Λευκάδας 

5. Τις υπ΄αριθ. 10005/01.06.2023 και 13213/01.06.2023 αποφάσεις Δημάρχου τοποθέτησης υπαλλήλων στο Αυτοτελές Τμήμα Κοινωνικής Προστασίας, Παιδείας και Πολιτισμού.
6. Την ανάγκη επικουρίας του Δημάρχου στο έργο του

                                                          ΑΠΟΦΑΣΙΖΟΥΜΕ
Τροποποιούμε - συμπληρώνουμε την υπ΄αριθ. 165/04.01.2023 απόφαση Δημάρχου ως ακολούθως:
4. ΤΥΠΑΛΔΟΣ ΝΙΚΟΛΑΟΣ του ΛΑΜΠΡΟΥ, ΑΝΤΙΔΗΜΑΡΧΟΣ  ΑΘΛΗΤΙΣΜΟΥ, ΠΡΟΣΤΑΣΙΑΣ ΚΑΙ ΠΡΟΑΓΩΓΗΣ ΔΗΜΟΣΙΑΣ ΥΓΕΙΑΣ (ΜΕ ΑΝΤΙΜΙΣΘΙΑ), ΑΣΚΗΣΗΣ ΚΟΙΝΩΝΙΚΗΣ ΠΟΛΙΤΙΚΗΣ 
στον οποίο μεταβιβάζουμε:

α.  καθ΄ ύλην  τις παρακάτω αρμοδιότητες:        

- την ευθύνη και εποπτεία του Αυτοτελούς Τμήματος Κοινωνικής Προστασίας, Παιδείας και Πολιτισμού σε θέματα Αθλητισμού  και Προστασίας και Προαγωγής της Δημόσιας Υγείας,
- αρμοδιότητες εφαρμογής κοινωνικών πολιτικών για την υποστήριξη βρεφικής,  παιδικής και  της τρίτης ηλικίας καθώς και ευπαθών κοινωνικών ομάδων (παιδικοί και βρεφονηπιακοί σταθμοί, ΚΑΠΗ, ΚΗΦΗ, «Βοήθεια στο Σπίτι», Κοινωνικό Παντοπωλείο)

- την ευθύνη για θέματα δημοτικής περιουσίας της Δ/νσης Οικονομικών Υπηρεσιών,
-την ευθύνη για την εύρυθμη λειτουργία της Δ/νσης ΚΕΠ
β. Κατά τόπο:
-  Την υπογραφή, με εξουσιοδότηση του δημάρχου, βεβαιώσεων, πιστοποιητικών και λοιπών διοικητικών εγγράφων, που εκδίδονται από τις δημοτικές υπηρεσίες που λειτουργούν στα όρια της Δ.Ε. Λευκάδας και την συνεργασία με τους Προέδρους των κοινοτήτων της Δ.Ε. Λευκάδας για την επίλυση των προβλημάτων τους.
Κατά τα λοιπά ισχύει η υπ΄αριθ. 165/04.01.2023 (ΑΔΑ: 9Ν88ΩΛΙ-Δ27) Απόφαση Δημάρχου.
 Η παρούσα να δημοσιευτεί μία φορά σε μία ημερήσια εφημερίδα και, αν δεν υπάρχει ημερήσια, σε μία εβδομαδιαία της πρωτεύουσας του Νομού και να αναρτηθεί στην ιστοσελίδα του Δήμου Λευκάδας  και στο πρόγραμμα «ΔΙΑΥΓΕΙΑ».
   Ο   Δήμαρχος 
                                                                                                                         ΧΑΡΑΛΑΜΠΟΣ Δ. ΚΑΛΟΣ
           Κοινοποίηση:

         Γρ. κ. Αντιπεριφερειάρχη

          Εσωτερική διανομή:

Γρ. κ. Δημάρχου

Γρ. Γεν. Γραμματέα

Οριζόμενους Δημοτικούς Συμβούλους
Προϊσταμένους Δ/νσεων

